|  |  |
| --- | --- |
| REFERAT  af institutledermøde den 21. november 2017 | |
| **Deltagere:** | Dekanen, Lars G. Binderup, Steffen Nordahl Lund, Anne Jensen, Martin Rheinheimer, Mads Funding og Gitta Stærmose. |
| **Fraværende med afbud:** | Per Krogh Hansen. |
| **Gæster:** | Rune Nørgaard Jørgensen deltog i punkterne 1 og 2. Lone Granhøj deltog i punkt 3. |
|  |  |

Dagsordenens punkt 4. Temadag for gymnasielærere udsættes til behandling på institutledermødet den 19. december.

**Dagsorden:**

|  |
| --- |
| 1. **Fundingstrategier**  Anne Jensen udtrykte ønske om, at punktet havde været uddybet i dagsordenen, således at det havde været muligt at forberede sig.  Rune Nørgaard Jørgensen redegjorde herefter for baggrunden. Der er et udpræget behov for oprustning og professionalisering af fundingområdet. Det udsendte bilag er et forsøg på at beskrive et muligt program for workshop med forskningslederen/- eller gruppen med henblik på udvikling af en 3-5 årig fundingstrategi for forskningsgruppen der kan øge sandsynligheden for realisering af dels faglige mål og ambitioner, dels sikring af den nødvendige progression i bevillingsansøgninger og kapacitetsopbygning.  Han bad om institutledernes opbakning til afholdelse af ovennævnte workshop med forskningsgrupper og/eller forskningsledere, således at der med et længere perspektiv for øje kan udvikles en fundingstrategi. Grupperne vil blive faciliteret under processen. Forskningsgruppens faglige mål og realisering heraf samt fundingstrategi kan være et supplement til institutledernes MUS- og eller FUS med medarbejdere og forskningsledere.  Institutlederkredsen bakkede op om tiltaget. Det blev aftalt, at institutlederne ’prikker’ de relevante forskningsledere og grupper med henblik på deltagelse i de foreslåede workshops. |
| **2. Databeskyttelsesforordningen**  Det blev aftalt, at der arrangeres møder med de respektive institutters forskningsledere om forskningsdata og persondataforordningen. Møder vil have varighed af 2-3 timer. Der vil være fokus på den nye lovning, kortlægning af hidtidige praksisser, udvikling af faglig praksis og generel awareness i forhold til datahåndtering.  Herudover deltager Rune Nørgaard Jørgensen i de førstkommende institutmedarbejdermøder med henblik på orientering om håndtering af uddannelsesdata.  Rune Nørgaard ridsede kort tidsplanen op for kortlægning af systemer, analyse og løsningsmodeller. (Kortlægning skal være foretaget senest 15. januar 2018). |
| **3. Studieledelse og kompensation**  Notatet for studieledelse danner baggrund for modellen for tildeling af kompensation, der tager højde for udviklingen i belastningen af de administrative opgaver en studieleder har ansvar for. Notatet er samtidig et oplæg til en ny studienævnsstruktur, der tager højde for den faldende studenterpopulation i forbindelse med den ministerielle dimensionering af de humanistiske uddannelser. Modellen medfører, at der er flere studieledere end studienævn, idet vicestudieledere ophøjes til studieledere.  Lone Granhøj gennemgik modellen og de forskellige varianter. Modellen består af en kompleksitetsdimension, grundkompensation og kompleksitetsgrader. Sidstnævnte er udregnet efter en helhedsvurdering af   * Antal studieordninger * Antal uddannelsesberetninger * Om uddannelsen er matrix-opbygget * Om uddannelsen har samarbejde med andre fakulteter på tværs af SDU * Om uddannelsen har eksternt samarbejde med andre samarbejdspartnere   Modellen er søgt gjort transparent og retfærdig. Der skelnes mellem en studienævnsformands og en studieleders opgaver. 1 SKT= 68 arbejdstimer/sem. Der vil være mulighed for lokalt at udmønte kompensationen anderledes, ved matrix-uddannelser skal dette dog ske i dialog med institutlederne.  Efter en drøftelse af de enkelte varianter blev det besluttet at arbejde videre med model 4. Institutlederne blev bedt om at melde eventuelle uhensigtsmæssigheder ind til Lone Granhøj hurtigst muligt. Herefter sendes modellen til skriftlig høring hos studienævnsformænd, studie- og vicestudieledere. Der skal ske en forhandling med TR og sagen vendes i Samarbejdsudvalget. |
| **4. Temadag for gymnasielærere**  Punktet udsættes til behandling på institutledermødet den 19. december. |
| **5. Den økonomiske situation**  Dekanen orienterede om status, frirumspuljen samt tilbageførsel af 50 mill. kr. til fakulteterne. Fakultetets strukturelle udfordring består dog fortsat.  Den mulige til- og fravalgsproces blev drøftet. |
| **6. Nyt bevillingssystem**  Dekanen orienterede om en forventet ny bevillingsreform. |
| **7. Nyt fra**  Institutlederne orienterede om bevillinger, ansættelser og diverse arrangementer. |
| **8. Eventuelt**  Intet at bemærke. |

Med venlig hilsen

Simon Møberg Torp

dekan